NETFLIXOVA SERIJA
Lažeš!
-Mehmede! -Ne!
Tko je to? Predstavi se!
-Pomozite… -Uzbuna!
Sam si osudio Osmanovu dinastiju na ovu zlu kob
kada si kročio na vlaško tlo.
Sada ćeš vidjeti koliko boli
kada te odvoje od obitelji
i kada umreš sam.
Vlade!
Uzbuna!
Pazite!
Uzbuna!
Nakon što su dva tjedna ganjali Vlada Drakulu,
Mehmed II. i njegova osvajačka vojska našli su se u živoj noćnoj mori
duboko u vlaškoj šumi.
Ne dirajte ih!
-Idemo! -Uzbuna!
Napadnuti smo s istočne strane logora!
Pozovite ostale stražare!
Što je ovo, zaboga?
Kuga.
U logoru smo našli još dva ta bijedna stvorenja
i ubili ih.
Moglo bi ih biti još. Pretražite svaki šator.
Služite se kopljima i strijelama. Neka ih nitko ne dira.
Tijela ćemo spaliti.
Ovo je vražje djelo.
Vražje, da.
O Mehmedovoj invaziji Vlaške 1462. godine pričaju se brojne legende.
U jednoj se tvrdi da je Vlad Drakula izvršio biološki napad
kako bi usporio Osmanlije na putu do vlaške prijestolnice Târgovişta.
Vlad Drakula otvorio je zatvore i pustio okorjele kriminalce na slobodu
te ih je zaražene tuberkulozom i kugom poslao među Osmanlije
kako bi zarazili osmanske vojnike.
Na kugu gledam kao na atomsku bombu.
Mogla je u vrlo malo vremena ubiti strašno velik broj ljudi.
Vrlo je brzo ubijala.
Tu se radilo o stopama smrtnosti između 30 i 60 posto.
Da se vojskom proširila kuga ili neka druga epidemija,
bilo bi to razorno.
Sultane!
Ubili smo još napadača.
Dobro. Udvostručite straže do jutra.
Ako se itko ili išta pojavi, ubijte ga.
Vi ostanite.
Vlad je ovdje.
Vidjeli ste ga?
Siguran sam u to.
TÂRGOVIŞTE, VLAŠKA RIJEKA DUNAV
U lipnju 1462. godine Vladova kampanja terora
privremeno je usporila Osmanlije,
ulogorene 105 km jugozapadno od Târgovişta.
Ali ako ne stignu pojačanja, knez Nabijač neće se moći vječno opirati
Mehmedovoj moćnoj osvajačkoj vojsci.
Ako Korvin i Ugri ne stignu ubrzo,
morat će nas sastrugati…
s osmanskih čizama.
Jeste li uspjeli porazgovarati s našim prijateljem u logoru?
Ne.
Međutim,
otkrio sam da sultan pred svojim šatorom ima četiri stražara
i još njih u blizini.
No čini se da smo ih svojski prepali.
Mislim da Mehmed i njegovi vojnici večeras neće baš spavati.
Poslužio se ovim jadnicima kao oružjem.
Zar misli da će ovako pobijediti?
To je diverzija.
Odugovlači.
Moramo se požuriti.
Među vojnicima se šire glasine o demonima i džinovima.
Misle da je ova zemlja prokleta.
Imajte vjere, Mahmud-pašo.
Uvijek imam plan.
A vaša sigurnost, sultane?
Preklinjem vas, uzmite pola vojske i vratite se u Istanbul.
Mogu dokončati Vlada s 30 000 vojnika.
Prorok kaže:
„Bježi od gubavca kao što bi pobjegao od lava. ”
Ali od Vlada neću bježati.
Njegova i moja sudbina
isprepletene su.
Zauvijek.
Zašto provodimo popodne u mračnom podrumu?
OSMANSKA CARSKA KNJIŽNICA 14 GODINA PRIJE
Trebali bismo se mačevati.
Jučer smo se mačevali do iznemoglosti.
Moraš vježbati i svoj um i misliti na budućnost.
Tvoj će me otac pustiti i preuzet ću svoje prijestolje.
To je moja budućnost.
Zato i trebaš znati što ti sudbina sprema.
Svoju sudbinu možemo otkriti ovdje, u Ilijadi.
O čemu ti to?
Bibliomancija.
Osmanlije i mnoge druge kulture
u srednjem su se vijeku služile bibliomancijom za proricanje budućnosti.
No u islamu je proricanje budućnosti zabranjeno
jer to podrazumijeva pokušaj predviđanja Božje volje, koju samo Bog zna.
Jedan od načina na koje možete izbjeći heretičnost proricanja budućnosti
jest da se pri proricanju služite raznim knjigama.
Pustili bi knjigu da se otvori na kojoj god stranici,
a zatim bi im pogled smjesta pao na određenu rečenicu ili stih.
I ta rečenica ili stih onda bi ukazivali na ono što će vam se dogoditi.
„Ne daj da umrem nečasno i bez muke,
već daj da prvo učinim nešto veliko o čemu će se nakon mene pripovijedati. ”
Ti si na redu.
„Mrzak mi je kao vrata Hada
onaj komu je u srcu jedno,
a na jeziku drugo. ”
Kada budeš na prijestolju…
što će ti biti u srcu?
Sumnjaš u moju odanost?
Pitam te koju ćeš obitelj izabrati.
Učinit ću ono što je najbolje za Vlašku.
Ako zbog toga jednom završimo na suprotnim stranama…
Nadajmo se da nećemo.
Ali ako taj dan svane,
učinit ću sve što mogu da te uništim.
Odanost je impozantna riječ, zar ne?
A tako se lako odbacuje.
Tako je bilo i u Mehmedovu i u Vladovu životu.
Obojica su se osjećala kao da su ih u životu izdale važne osobe,
bilo da se radilo o članovima obitelji, savjetnicima, generalima ili saveznicima.
Upravo je zbog tih paralela u Mehmedovoj i Vladovoj životnoj putanji
ova priča toliko zanimljiva.
Možda je između Vlada i Mehmeda bilo nekih razlika.
No koliko ja vidim, bili su veoma slični.
Bili su snažni vođe. Bili su mladi vođe.
Bili su ratnici. Htjeli su vladati.
Četrnaest godina poslije Vlad vodi sve očajniju gerilsku kampanju,
iz sjena, u nadi da će demoralizirati Osmanlije…
i usporiti Mehmedov marš na sjever…
nakon čega će opet nestati.
OSMANSKA CARSKA PALAČA
U međuvremenu se u carskoj palači lov na Vladove špijune zaoštrava.
-Tako mi je drago što vas vidim! -Draga moja… Vratila sam se čim sam mogla.
Bilo je grozno.
A princ?
Potresen je,
no nisu mu naudili.
Imaš li dar koji sam ti dala?
Uvijek ga imam uza se.
Odlično.
Ako ubojice još vrebaju u palači,
pronaći ću ih.
Imate li novosti o Mehmedu?
Prešli su Dunav,
ali to je sve što znam.
Ne brini se za Mehmeda.
Na bojištu mu nema ravna.
I upamti,
ako im ne možeš prerezati grkljan,
gurni im oštricu između rebara
i zaokreni je.
Malo tko zna kakve su uloge igrale te sultanije,
majke prinčeva iz osmanske dinastije.
Najvažnije im je bilo zaštititi sinove. Gulbahar Hatun igrala je tu ulogu.
Za sobom je u tome smislu ostavila nasljeđe.
Harem se nazivao sultanatom žena,
Bila je to vladavina žena, u kojoj su majke sultana igrale važnu ulogu.
Kaže se da su za kulisama vladale carstvom.
Među nama je vuk. Moramo ga uloviti.
INVAZIJA VLAŠKE
DESETI DAN
Mehmed je svoju vojsku doveo na 70 km udaljenosti od Târgovişta,
no Vladova je gerilska kampanja stvorila napetost među sultanovim vojnicima.
Isti učinak imaju i glasine o Vladovim špijunima u logoru.
Radu!
Ovo je Luca Rares,
boljar iz jedne od najstarijih obitelji u Bukureštu.
Kneže Radu,
kada sam vas prošli put vidio,
još ste bili samo dječak
koji je jurio za ocem i starijom braćom.
To je bilo davno.
Sultan i ja već mjesecima
razgovaramo preko posrednika.
Budući da je vaš brat započeo ovaj nepromišljeni rat…
Sada imamo zajedničkog neprijatelja.
Vlaška je dugo vremena održavala unosan odnos
s Osmanlijama i našim susjedima,
no provokacije kneza Vlada upropastile su nam velik dio trgovine.
Zemlja gladuje zbog njegova rata.
Ne mogu kontrolirati svog brata.
No veoma skoro
imat ćete njegovo prijestolje.
Znam
da između boljara i vaše obitelji ima zle krvi.
Uspio sam pobjeći s uskršnje gozbe
na kojoj je vaš brat
glave mnogih mojih prijatelja i njihovih obitelji nabio na kolce
i izložio ih izvan gradskih zidina kao strašila.
Možda se bojao da će ga izdati
i znao da bi njegova glava mogla završiti na kolcu
ako ništa ne poduzme.
Nemamo mnogo vremena, pa ću prijeći na stvar.
Vlad Tepeš toga je dana ubio mnoge svoje neprijatelje,
no time je zaradio mnogo novih neprijatelja.
Postoje moćni ljudi, poput mene,
koji su spremni podržati vašu vladavinu,
pod uvjetom
da ubijete svog brata.
No ako ne uspijete,
vi i ja ćemo visjeti sa zidina Târgovişta.
Taj je čovjek zmija.
Zašto mi nije rečeno za ovo?
Sjetite se s kim razgovarate, kneže Radu.
Luca Rares i njegovi prijatelji ološ su
koji je Ugrima pomogao da ubiju mog oca i mog brata Mirceu.
Ne može im se vjerovati.
Jedino čemu vjerujem
njihova je ljubav prema novcu.
Nadmašuje čak i njihovu mržnju prema dinastiji Drăculeşti.
Ako ti budu saveznici, Vlad se neće imati komu obratiti za pomoć.
Njihova će moć biti tvoja.
Ja ti mogu pomoći da zauzmeš prijestolje, ali boljari ti mogu pomoći da ga zadržiš.
Ali prvo moramo istjerati tvog brata na otvoreno.
Od prijestolnice nas dijeli pet dana marša, a Vlad je sve očajniji.
Moj je brat najopasniji kad je stjeran u kut.
Zato ga moramo izmamiti na otvoreno i dokrajčiti ga
prije no što mu Ugri stignu u pomoć.
Kako ćemo to učiniti?
Ti ćeš.
Ne razumijem, sultane.
Ja ću ga pritisnuti maršem na Târgovişte,
a ti ćeš ga izmamiti tako što ćeš mu uzeti jedino što voli koliko i prijestolje.
Kneginju Anastasiju?
-Kad sazna… -Da.
Bit će izvan sebe od bijesa
i to će ga stajati glave.
Ne želim da itko naudi kneginji Anastasiji
i zato ti to moraš obaviti.
Naravno.
Otići ćeš večeras, u mraku, s odredom janjičara.
Naši špijuni kažu da je kneginja Anastasia u dvorcu Poenari.
Uskoro će to biti tvoj dvorac.
OSMANSKA CARSKA PALAČA
14 GODINA PRIJE
Četrnaest godina prije, 1448. godine,
Osmanlije se spremaju pustiti 17-godišnjeg Vlada Drakulu na slobodu
da se bori za vlaško prijestolje,
zbog čega sudbina njegova mlađeg brata visi o koncu.
Radu?
Trebam vaš savjet.
Do sutra moram odlučiti hoću li odjahati s Vladom u Vlašku
i boriti se za prijestolje.
Znam da bih trebao poći s njim, ali…
Bojiš ga se?
Kada je ljut, posvuda vidi neprijatelje.
Što ako će jednom u meni vidjeti neprijatelja?
Suparnika za prijestolje?
Je li to ono što želiš?
Prijestolje?
Mehmed će jednom vladati svijetom,
a Vlad će vladati Vlaškom.
Za mene nema mjesta.
Kada sam došla ovamo,
bila sam tek nešto starija od tebe.
Kršćanska princeza iz Srbije.
Nisam znala komu mogu vjerovati.
No bili su ljubazni prema meni
te sam otkrila da se obitelj javlja u raznim oblicima
i da je odanost daleko važnija
od krvi koja ti kola venama.
Mi smo tvoja obitelj, Radu.
Vlad će sam izabrati svoj put.
Baš kao što ti moraš izabrati svoj.
Mi danas mislimo da je život u palači, sa svim tim luksuzima,
bio dolce vita, sladak život,
ali nije bilo tako.
Ti su vladari od malih nogu
bili upleteni u dvorske intrige.
Jedan ih je pogrešan potez mogao stajati prijestolja, života ili slobode.
Tu igru nije lako igrati!
Počinje treći tjedan invazije,
a neumoljiv pritisak Mehmedove vojske počinje ostavljati traga na Vladu.
U okršajima s Osmanlijama izgubio je na stotine vojnika
i sada se nalazi na čelu vojske
kojoj očajnički trebaju hrana i pojačanja iz Ugarske.
Vlad je bio iscrpljen.
Pri povlačenju pred Mehmedom spaljivao je žitnice i usjeve
i sada više ni za sebe nije mogao naći hrane.
Više nije imao kamo.
Našao se u stupici vlastite destruktivne strategije.
OSMANSKI LOGOR 80 KM OD TÂRGOVIŞTA
Ujutro će krenuti dalje.
Napast ćemo ih malom jedinicom
i malo ih usporiti. Podsjetit ćemo Mehmeda da smo još ovdje.
-Kneže? -Da?
Poruka s granice.
Kneže?
U Vlaškoj je opažena ugarska izvidnica.
Možda se do početka zime ipak vratite kneginji Anastasiji.
Izvidnica!
Pošalji jedinicu k njima. Neka vide dolazi li ih još!
Dok kralj vuče noge, nama ponestaje vremena!
Kneže, Ugri su se napokon odazvali.
-Ovo ste čekali! -Izvidnica nije vojska!
Danas samo vježbaju…
no ti će topovi ubrzo gađati zidine Târgovişta.
Mehmed ne smije zauzeti prijestolnicu.
Već mi je previše toga oduzeo!
Trebali bismo krenuti, da stignemo do ceste prije mraka.
CARSKA PALAČA 14 GODINA PRIJE
-Beže, jeste li mi vidjeli brata? -Nisam, kneže.
Četrnaest godina prije
mladi Vlad Drakula obavlja završne pripreme za odlazak u Vlašku
i borbu za sada prazno prijestolje.
Za taj su ga položaj Osmanlije godinama pripremali.
Došao sam te ispratiti.
Baš lijepo od tebe.
Moj ti je otac dao Hamza-bega i neke od naših najboljih vojnika.
Prijestolje će do jeseni biti tvoje.
Ali i dalje imate mog brata,
ako sve ne pođe po planu.
Radu je svojevoljno odlučio ostati.
On mi je jedina obitelj, a vi ga držite kao ljubimca!
Dali smo ti vojnike da zauzmeš prijestolje!
Kneže!
Trebali bismo krenuti.
Slat ću novosti o svom napretku u Vlaškoj,
brate Mehmede.
I tako je Vlad poslan da se bavi velikim političkim poslima,
a Radu je ostao.
Nije jasno je li ostao svojevoljno ili ne,
je li i dalje talac ili je sam odlučio ostati na dvoru.
Ili oboje pomalo. Možda je ostao kao neko jamstvo Osmanlijama,
no također se čini da mu se svidio život na osmanskom dvoru,
kao i razne pogodnosti i moć koje takav život podrazumijeva.
Obitelj je naš najdragocjeniji dar.
Odanost je sve.
Kneže Radu, spremni smo.
OSMANSKA CARSKA PALAČA
Kasno je lutanje palačom.
Ispričavam se.
Mislila sam da će Gulbahar Hatun možda htjeti vode
prije odlaska na počinak.
Večeras joj više ništa neće trebati.
Da, sultanijo.
Gotovo 650 km od carske palače,
dok Osmanlije nastavljaju mukotrpan marš na sjever, prema Târgoviştu…
u Mehmedu i njegovim vojnicima budi se sve veća nelagoda.
Osmanski su vojnici neprestano umirali u gerilskim napadima,
a noću bi svatko tko zađe izvan rovova iznenada nestao.
To je pravi teror.
Mahmud-pašo,
neka ih smjesta spuste.
U BLIZINI DVORCA POENARI 65 KM JUGOISTOČNO OD TÂRGOVIŞTA
Stići ćemo nedugo nakon izlaska sunca.
Naši špijuni kažu da je u Poenariju samo jedna mala jedinica stražara.
Kneginji Anastasiji ništa se ne smije dogoditi.
Osobno ću je uhvatiti.
Kneže Radu,
kad ste zadnji put vidjeli brata?
Prije deset godina.
Ja svog nisam vidio od svoje devete godine.
Kad sam uzet u sultanovu vojsku.
Ali sad je ovo moja obitelj.
Mi smo Osvajačeva djeca
i sve ćemo žrtvovati
da mu donesemo čast i slavu.
Čak i mog brata.
OSMANSKI LOGOR 50 KM OD TÂRGOVIŞTA
Dok se Mehmedova vojska bliži Târgoviştu…
Opet mi takni hranu i odrezat ću ti ruku!
Pusti me!
…u osmanskom logoru napetost sve više raste
jer hrane i vode ima sve manje…
Gade jedan!
…a glasina o ugarskoj vojsci koja stiže u pomoć Vladu ima sve više.
Sultane.
Trebali ste me?
Da.
Večeras sam vidio
dvojicu vojnika
kako se poput pasa bore oko komada mesa.
Vidio sam vojsku koja je beživotna i bezdušna,
spremna za poraz.
Sultane, naši su vojnici umorni
i gladni.
Mahmud-pašo, niste bili sa mnom kod Konstantinopola.
Nisam, sultane.
Dok sam tjednima stajao u blatu i krvi do koljena,
okruženim truplima svojih vojnika nagomilanim pred tim golemim zidinama…
osjećao sam strah i iscrpljenost kakve dotada nisam mogao pojmiti.
Gusari…
Giustiniani…
On se nije odavao morbidnoj teatralnosti kakvu voli Vlad.
No uvjeravam vas,
taj je čovjek bio prava noćna mora.
Vidio sam tu noćnu moru na licima svojih vojnika.
Svaki se put sve manje njih vraćalo nakon borbe protiv njega u jarku.
No ipak ste pobijedili, sultane.
Da.
Jer je moj pohod bio pravedan
i jer sam se zakleo da ću osvojiti Konstantinopol.
Baš kao što sam se zakleo da ću kazniti Vladovu izdaju.
Danas smo izgubili vrijedne sate
i Ugri su nam sada stvarna prijetnja.
Ponestaje nam vremena.
Sutra krećemo na završni marš prema Târgoviştu.
Okupite ljude ujutro prije polaska.
Želim da znaju što je na kocki.
POENARI DVORAC VLADA DRAKULE
Danas će nam
ovo grozno sunce pržiti tjeme poput ognja iz pakla,
baš kao i proteklih 12 dana.
Znam da ste žedni i gladni
i da nas sa svih strana opsjeda zlo!
Ali ne bojte se!
Na naše će neprijatelje pasti teška i okrutna ruka sudbe!
Vlad Drakula više nema kamo.
Skriva se kao običan štakor!
Na zidinama Târgovişta kušat će čelik naših mačeva
i klecati od straha pred našim moćnim topovima!
Osvetit ćemo Hamza-bega!
Osvetit ćemo svu svoju braću, sestre i djecu
koje smo izgubili u ovoj prokletoj zemlji!
Hajmo!
Uništit ćemo kneza Nabijača
i razvaliti dveri Europe!
Budim, Beč, Rim…
Čitav svijet!
Osvajač!
Nađite kneginju Anastasiju!
Nađite je!
Kneginjo, vratite se u sobu!
Ostavite nas.
Mali Radu.
Došao sam te zaštititi.
Ako pođeš sa mnom,
obećavam da ti nitko neće nauditi.
Došao si uzeti Vladovo kraljevstvo,
a sada i njegovu ženu?
Nisam htio ništa od ovoga.
Lažeš!
Oduvijek si želio samo ovo!
Ti si slabić.
Kukavica!
Ti nisi čovjek.
Ne zaslužuješ Vlada zvati bratom.
Pokušao sam spasiti Vlada.
Nije moralo ovako završiti.
Vlad je mrtav?
I ti ćeš biti
ako ne pođeš sa mnom.
Nitko ti neće nauditi.
Obećao sam mu.
I ja sam dala obećanje.
Ne!
Sultane.
Morate ovo vidjeti.
Pečat Vlada Drakule.
Nađen je u Raduovu šatoru.
Pismo, nažalost, nismo našli.
Ovo ostaje među nama.
Sultane, moramo nešto poduzeti.
Osobno ću se pozabaviti njime.
-Kneže Vlade! -Što je?
Osmanlije…
Došli su u Poenari.
Anastasia?
Ona je…
Mrtva je.
Kneže…
Bilo je to…
Mehmede!
Prijevod titlova: Matija Pospiš